**Opriți-vă o clipă…**

*Mihail Janto*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O lume se scufundă,

o lume se grăbește,

dar cui să scrii azi versuri,

când nimeni nu citește...?

Azi lumea nu salută,

căci toți aleargă-n grabă,

cu-o soartă abătută,

n-au alta să-și aleagă.

Dar alții, au probleme,

nu-i glumă, vor să-nșele,

adună doar blesteme

și dorm în pat cu ele.

Ce versuri pot a scrie,

în graba lor nebună,

cerneala cum să fie

și ce să le mai spună?

E greu să faci și glume,

că lumea nu-nțelege,

când toți au câte-un nume,

dar nu au toți o lege.

Opriți-vă o clipă!

Căci viața pedepsește

și timpul e risipă

când omul se-nvrăjbește.

Citește și gândește,

să vezi ce vrea a spune,

o viață se trăiește

căci soarele apune…

Autor, Mihail Janto